Subskriptionsplan. Overbeviist om den Nytte en kort, paalidelig og efter de bedste Forfatteres Systemmer ordnet Naturhistorie ville virke blant Almuen og Ungdommen, har jeg udarbeidet et Udtog af Naturhistorien for saavidt Dyrene angaaer, der nu snart vil forlade Pressen. For at giøre den baade nyttigere og forstaaeligere, har jeg med meget Bekostning ladet de sieldneste og mindst bekiendte Dyr, Fugle og Fiske afbilde i Træsnit og de ere aftrykte imellem Texten selv. Det var først min Hensigt, at udgive en kort Naturhistorie i Tabeller, og derudkom allerede i Fjor 5 Stykker saadanne, hver med 5 Dyrfigurer. Men da Afsætningen ikke svarede til min Forventning, har jeg, for ikke ganske at opgive Planen, omarbeidet og fortsat Tabellerne i ovenmeldte Bog. Bekostningen paa den er saa betydelig, at jeg herved maae indbyde til Subskription paa den, især, da jeg ønsker at sælge ogsaa denne til Almeennytte sigtende Bog for bedre Kiøb, end sædvanlig. De som behage at tegne sig for den, leverer jeg den, uagtet Figurerne have mere end fordoblet dens Priis for mig, for 3 s. Arket, og i samme Kiøb vil jeg til Subskribenterne levere den simpelt indbunden og planeret. Bogens Størrelse bliver omtrent 24 Ark og til Juni Termin dette Aar skal den i det seeneste være færdig. Viborg d. 21 April 1802. Anton Frantz Just.
Udtog af Naturhistorien
Dato: 1802-05-31